b'\n_START_ARTICLE_\nKoncentrirani mo\xc5\xa1t\n_START_PARAGRAPH_\nKoncentrirani mo\xc5\xa1t je u Republici Hrvatskoj, u smislu Pravilnika o proizvodnji vina, proizvod od gro\xc5\xbe\xc4\x91a. To je nekaramelizirani mo\xc5\xa1t koji je dobiven djelomi\xc4\x8dnom dehidracijom mo\xc5\xa1ta koja je provedena dopu\xc5\xa1tenim postupkom razli\xc4\x8ditim od djelovanja topline, pri \xc4\x8demu je stupanj koncentriranosti pri 20\xc2\xb0C mjereno refraktometrom najmanje 50,9\xc2\xa0%. Smije biti isklju\xc4\x8divo dobiven od sorata vinove loze sukladno \xc4\x8dlanku 2. Zakona o vinu te dobiven iz mo\xc5\xa1ta koji sadr\xc5\xbei najmanju volumnu alkoholnu jakost propisanu za vinogradarsku zonu u kojoj je gro\xc5\xbe\xc4\x91e ubrano.'